**ДО**

**ОБЩИНСКИ СЪВЕТ**

**ТРЯВНА**

**ПРЕДЛОЖЕНИЕ**

**от Дончо Захариев**

**Кмет на Община Трявна**

**Относно:** Приемане на нова Наредба за управление на отпадъците и поддържане на чистотата на територията на Община Трявна

**УВАЖАЕМИ ОБЩИНСКИ СЪВЕТНИЦИ,**

Предлагам на Вашето внимание проект за Наредба за управление на отпадъците и поддържане на чистотата на територията на Община Трявна. Проектът е изготвен по повод изменения на Закона за управление на отпадъците, последните от които - от март 2019г. и с цел привеждане на разпоредбите в съответствие с действащата нормативна уредба.

Освен това Наредбата е приета с Решение №85 от 14.08.2014 г. на Общински съвет-Трявна, като не са налични доказателства за публикуването на проекта на наредбата на интернет страницата на Община Трявна заедно с мотивите, съответно доклада, както и за предоставянето на срок за предложения и становища по проекта, каквото е било нормативно установеното задължение в чл.26, ал.2 от ЗНА (редакция от 12.06.2007 г., действаща към 08.2014г.).

Поради гореизложеното е нецелесъобразно изменението на досега действащата наредба и следва да се приеме изцяло нова наредба, за да бъдат спазени законовите разпоредби и предвидените в чл.26 от Закона за нормативните актове принципи на необходимост, обоснованост, предвидимост, откритост, съгласуваност, субсидиарност, пропорционалност и стабилност.

Настоящото предложение има характера и на доклад по смисъла на чл. 26, ал. 3 от Закона за нормативните актове, като относно изискването на чл. 28, ал. 2 от ЗНА подробна информация се съдържа в документа предварителна частична оценка на въздействието.

Предвид гореизложеното, предлагам Общински съвет - Трявна да вземе следното

**РЕШЕНИЕ:**

На основание чл. 21, ал. 2, във връзка с чл.21, ал.1, т.23 от ЗМСМА, във връзка с чл. 22 от ЗУО и чл.37, ал.3 от ЗНА, Общински съвет Трявна

**РЕШИ:**

1. Отменя Наредба за управление на отпадъците и поддържане на чистотата на територията на Община Трявна, приета с Решение №85 от 14.08.2014 г. на Общински съвет – Трявна.

1. Приема Наредба за управление на отпадъците и поддържане на чистотата на територията на Община Трявна съгласно Приложение №1 към настоящото решение.

Приложения:

Приложение №1 – Проект на Наредба за управление на отпадъците и поддържане на чистотата на територията на Община Трявна;

Приложение №2 - Предварителна частична оценка на въздействието;

Приложение №3 – Мотиви;

Приложение №4 – Протокол за публикуване

**ДОНЧО ЗАХАРИЕВ,**

Кмет на Община Трявна

 `

**Съгласувал:**

*Стела Пенчева,*

Юрисконсулт

**Изготвил,**

*Кристина Йорданова,*

Мл. експерт ООС